ทักษิณท้าใช้เลย รธน.ไม่เป็นปชต.
ซัดอํานาจ อยู่ในมือ ประชามติ ทํา-ทําไม,ทักษิณ สับร่าง รธน. ไม่เป็นประชาธิปไตย ข้องใจทำประชามติเพื่ออะไรมีอำนาจอยู่แล้วประกาศใช้ไปเลย เย้ย คสช.ยิ่งเดินยิ่งช้ำ สั่งทีมงานเครือข่ายเตรียมพร้อมทุกสถานการณ์ นิคม ชี้ปิดกั้นห้ามรณรงค์ก็ใช้เลยดีกว่าไม่ต้องทำประชามติ เพื่อไทยเย้ยซ้ำเปลืองเงินเปล่า ไม่ต้องทำเหนียมอายมาถามประชาชน อัดร่าง รธน.ย้อนยุคคนกินข้าวแล้วสั่งให้กลับไปกินแกลบกินเผือก จาตุรนต์ จี้ กกต.ไปทำความเข้าใจกฎหมายประชามติกับ บิ๊กตู่-บิ๊กป้อม ก่อนใครเพื่อน จะได้ไม่ใช้อำนาจเกินขอบเขตตามอำเภอใจ ด้าน สุวพันธุ์ อัด ทักษิณ ทำสงครามข่าวบิดเบือน เชื่อคนไทยตัดสินได้ใครดีไม่ดี วันชัย หนุนนายกฯสุดลิ่มห้ามรณรงค์ประชามติ ฉะ ทักษิณ เอาดีใส่ตัวเอาชั่วให้คนอื่น ย้อนดูสมัยตัวเองกับน้องสาวมีแต่ความวุ่นวายตลอดเวลา มั่นใจ พท.ดับสูญแน่ ประชาธิปัตย์โต้แทนรัฐ ย้ำข้อมูลจ้างล็อบบี้ยิสต์ โวถอดยศ ทักษิณ คือผลงานชิ้นโบแดง วิษณุ ท้าลองของรณรงค์ประชามติ เตือนยังมีคำสั่ง คสช. เอาผิดอีกชั้น,หลังจากนายทักษิณ ชินวัตร อดีตนายกรัฐมนตรี ออกมาตอบโต้ พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) อย่างดุเดือด สืบเนื่องจากข้อครหาว่าอยู่เบื้องหลังความเคลื่อนไหวทางการเมืองของนายวัฒนา เมืองสุข อดีต รมว.พาณิชย์ แกนนำพรรคเพื่อไทย ยังมีประเด็นโจมตีเรื่องการทำประชามติจากนายทักษิณอีกด้วย,ทักษิณ ยุส่งไม่ต้องทำประชามติ,เมื่อวันที่ 23 เม.ย. ผู้สื่อข่าวรายงานว่า ช่วงสัปดาห์ที่ผ่านมา บรรดาอดีต ส.ส. สมาชิกพรรคเพื่อไทยหลายคน เดินทางไปยังกรุงปักกิ่ง สาธารณรัฐประชาชนจีน เพื่อพบปะเยี่ยมเยียนนายทักษิณ ชินวัตร อดีตนายกรัฐมนตรี พร้อมทั้งรดน้ำขอพรในโอกาสเทศกาลสงกรานต์ที่เพิ่งผ่านพ้นไป โดยนายทักษิณบอกกับอดีต ส.ส.และสมาชิกพรรคเพื่อไทยที่ไปพบให้เดินหน้าทำงานการเมืองต่อไป ลงพื้นที่พบประชาชนอย่างต่อเนื่อง แม้ยังไม่แน่ชัดว่าจะมีการเลือกตั้งเกิดขึ้นเมื่อใด สำหรับร่างรัฐธรรมนูญที่กำลังเดินเข้าสู่ขั้นตอนการทำประชามตินั้น นายทักษิณระบุว่า ร่างรัฐธรรมนูญที่เขียนออกมามันผิด ไม่เป็นประชาธิปไตย ในเมื่อมีอำนาจทำอะไรก็ได้ อยากใช้ก็ใช้ไปเลย จะมาขอประชามติทำไม ตอนนี้เขาพยายามสร้างภาพให้ผมเป็นผี และบอกว่าจะมาปราบผี ไปหลอกลวงคนอื่น ไปหลอกลวงชาวบ้านให้หลงเชื่อ แต่สุดท้ายก็เป็นแค่หมอผีปลอม ตอนนี้คสช.ยิ่งเดินยิ่งช้ำ ปล่อยเขาทำไป แต่เราต้องพร้อมปรับตัวทุกสถานการณ์,ปิดกั้นมากนักก็ประกาศใช้เลย,นายนิคม ไวยรัชพานิช อดีตประธานวุฒิสภา กล่าวถึงกรณี พล.อ.ประยุทธ์ จันทร์โอชา นายกรัฐมนตรีและหัวหน้า คสช.บอกไม่ให้รณรงค์ทั้งฝ่ายเห็นด้วย ไม่เห็นด้วย ก่อนการทำประชามติว่า ยิ่งใกล้วันทำประชามติยิ่งมีคนออกมาแสดงความเห็นมากขึ้น ผู้มีอำนาจกดดันเท่าไหร่จะยิ่งเกิดแรงต้าน ต่อไปคนอาจจะถามว่า จะทำประชามติร่างรัฐธรรมนูญไปทำไม ถ้าไม่ให้รณรงค์ประกาศใช้ไปเลย ดีกว่าปิดกั้นกันแบบนี้ ส่วนกรณีต่างตอบโต้กันของนายทักษิณ ชินวัตร อดีตนายกฯ และ พล.อ.ประยุทธ์ จันทร์โอชา นายกฯ และหัวหน้า คสช. เพราะต่างคนต่างเชื่อมั่นตัวเอง ถ้าต่างฝ่ายต่างให้เกียรติกัน อย่างไรก็ตามส่วนตัวมองว่าข้อหานายทักษิณใช้โลกล้อมประเทศคงเป็นแนวคิดเกินเหตุ นายทักษิณจะไปมีอิทธิพลอะไรขนาดนั้น ต่างชาติเขามีมาตรการ มีพันธกรณีที่ตกลงกันไว้เป็นหลักเกณฑ์ แต่ละประเทศเขาจับตาอยู่ ทั้งเรื่องการประมง แรงงานเถื่อน ถ้าจะไม่ให้สถานการณ์รุนแรง บานปลายผู้มีอำนาจต้องไม่แสดงการกระทำ หรือคำพูดต่างๆ ในทางกดดัน ยิ่งเป็นผู้ใหญ่ยิ่งมีอำนาจมาก หากมีเมตตาผ่อนคลายลงจะได้ความเห็นใจ แต่ถ้ายิ่งมีอำนาจยิ่งข่มขู่คนยิ่งไม่กลัว ไม่ยอม เปิดประตูบ้าง ลดความกดดันลงหน่อย,กินข้าวอยู่ดีๆยัดเยียดให้กินแกลบ,นางกุสุมาลวตี ศิริโกมุท อดีต ส.ส.มหาสารคาม พรรคเพื่อไทย กล่าวว่า ข้องใจว่าจะมีการทำประชามติไปทำไมให้เปลืองเงินเปลืองทอง ในเมื่อ คสช.ยึดอำนาจมา ไม่ได้อำนาจมาจากประชาชน แล้วจะมาดัดจริตถามความเห็นประชาชนไปเพื่ออะไร อยากจะทำอะไรก็ทำไปเลย ร่างรัฐธรรมนูญให้มี ส.ว.ลากตั้ง เปิดทางให้มีนายกฯคนนอก เขียนกันแบบย้อนยุคไดโนเสาร์เต่าล้านปี ทั้งๆที่โลกเดินไปไหนต่อไหน ก้าวไปสู่ยุคดิจิตอลแล้ว เปรียบเหมือนคนกินข้าวอยู่ดีๆแล้วมาถามว่าจะกินมันกินเผือก หรือกินแกลบ,ปึ้ง เย้ยไม่มีชาวโลกโง่เชื่อ บิ๊กตู่,นายสุรพงษ์ โตวิจักษณ์ชัยกุล อดีต รมว.ต่างประเทศ แกนนำพรรคเพื่อไทย กล่าวว่า อยากเตือน พล.อ.ประยุทธ์ จันทร์โอชา นายกรัฐมนตรีและหัวหน้า คสช.ว่า การดำเนินการต่างๆ ของรัฐบาลชุดนี้ต่างชาติให้ความสนใจแทบทุกเรื่อง เพราะไม่ได้มาจากการเลือกตั้งของประชาชน อากัปกิริยาวาจาในการให้สัมภาษณ์ การแสดงออกทางอารมณ์ของนายกฯ ทุกครั้งเชื่อว่าเจ้าหน้าที่ทูตของแต่ละประเทศที่อยู่ในไทยหรือองค์กรระหว่างประเทศต่างๆ ที่มีสำนักงานในไทยคงจะส่งข่าวกลับไป,ไม่สามารถหลอกลวงหรือปิดบังความจริงได้ กรณีที่นายกฯ กล่าวหานายทักษิณ ชินวัตร อดีตนายกฯ ว่าจ้างล็อบบี้ยิสต์นั้น ฝรั่งคงไม่โง่พอที่จะเชื่อหรือยอมให้ใครจูงจมูกได้ง่ายๆ เขามีวิจารณญาณและใช้เหตุผลในการวิเคราะห์เรื่องราวต่างๆ ในบ้านเรา จึงไม่อยากให้รัฐบาลปล่อยไก่จนอับอายขายขี้หน้าต่างชาติ จะทำอะไรควรคิดให้รอบคอบ เปิดใจกว้างรับฟังความเห็นต่าง ไม่ควรทำให้ข้าราชการกระทรวงการต่างประเทศอึดอัดลำบากใจ ต้องคอยชี้แจงเรื่องที่ไม่เป็นเรื่องอยู่ตลอดเวลา และหวังว่าการแก้ปัญหาประเทศของรัฐบาลจะสัมฤทธิผลด้วยฝีมือตนเองบ้าง เพราะที่ทำมาล้วนแต่เอาของเก่าที่รัฐบาลชุดก่อนๆ ทำไว้เปลี่ยนชื่อใหม่แค่นั้นเอง,อ๋อย ชี้ชัดร่องรอยสืบอำนาจ,นายจาตุรนต์ ฉายแสง อดีตรองนายกรัฐมนตรี แกนนำพรรคเพื่อไทย กล่าวถึงกรณีที่ พล.อ.ประยุทธ์ จันทร์โอชา นายกรัฐมนตรีและหัวหน้า คสช. ขอเวลา 5 ปี เข้มงวดกฎหมาย ไม่ให้ขัดแย้งว่า อาจจะมีคนส่วนหนึ่งเห็นด้วย แต่ปัญหาคือมันจะไม่ตรงกับที่สัญญาไว้แต่ต้น คืนประชาธิปไตยล่าช้าออกไป และที่ผ่านมา 2 ปีไม่ปรากฏแก้ไขปัญหาบ้านเมืองดีขึ้น เศรษฐกิจตกต่ำ ประชาชนผู้มีรายได้น้อยเดือดร้อน ยังจำกัดสิทธิเสรีภาพ คุกคามตามอำเภอใจ การแก้ปัญหาขาดการรับฟังความคิดเห็นจากฝ่ายต่างๆ ฉะนั้นการขอเวลา 5 ปี จึงเป็นเรื่องที่ฟังไม่ขึ้น เกิดข้อสงสัยสิ่งที่เคยพูดมาตลอดว่าไม่ต้องการสืบทอดอำนาจ ถามว่าเป็นการขอให้ใคร ถ้าไม่ใช่ขอให้ตัวเอง และคนของตัวเอง ส่งผลทำให้เห็นชัดคำถามพ่วงหนีไม่พ้นการสืบทอดอำนาจ,จี้ กกต.ทำความเข้าใจ 2 ป. ก่อนใคร,นายจาตุรนต์กล่าวว่า พ.ร.บ.การทำประชามติร่างรัฐธรรมนูญยังคลุมเครือ ยังต้องให้ กกต.ออกหลักเกณฑ์ เชื่อว่าจำกัดสิทธิเสรีภาพมากยิ่งขึ้น ทั้งที่ พ.ร.บ.นี้ไม่ได้จำกัดสิทธิเสรีภาพของประชาชน ให้เผยแพร่ความคิดเห็นได้ หมายถึงเดินแจกเอกสาร การเสวนา ใส่เสื้อที่มีเนื้อหาสาระหรือสัญลักษณ์อย่างใดอย่างหนึ่งก็น่าจะทำได้ แต่ความเห็นของ พล.อ.ประยุทธ์ และ พล.อ.ประวิตร วงษ์สุวรรณ รองนายกฯ และ รมว.กลาโหม ห้ามถึงขั้นไม่ให้ใครทำอะไรได้เลย ดังนั้นทั้ง 2 ท่านนี้คือผู้ที่ กกต.ต้องทำความเข้าใจก่อนใคร เพื่อจะได้ไม่ใช้อำนาจเกินกว่า พ.ร.บ. หรือใช้อำนาจตามอำเภอใจ ส่วนที่นายกฯบอกหากยังขัดแย้งอย่างนี้ การทำประชามติกับการเลือกตั้งอาจมีปัญหานั้น สะท้อนว่ากำลังคิดอะไรอยู่ ถ้าทำไม่ได้หมายความว่าประเทศไทยต้องอยู่ภายใต้การปกครองที่เป็นเผด็จการแบบนี้ตลอดไปหรืออย่างไร,ชี้แนะนายกฯ หลังโดนคว่ำบาตร,นายวัฒนา เมืองสุข อดีต รมว.พาณิชย์ แกนนำพรรคเพื่อไทย โพสต์เฟซบุ๊กเรื่อง วิธีแก้ไขหากถูกพระสงฆ์คว่ำบาตร ว่า อ่านข่าวที่รองผู้อำนวยการสำนักงานพุทธศาสนาแห่งชาติ ระบุคณะสงฆ์ธรรมยุติกนิกายประชุมและออกมติคว่ำบาตรนายกรัฐมนตรี เหตุปกครองบ้านเมืองไม่เป็นธรรม เลือกปฏิบัติ กรณีที่สั่งปิดกั้นการเปิดวิทยุเสียงธรรมเพื่อประชาชนที่ก่อตั้งโดยหลวงตามหาบัว ตนเป็นเด็กวัดเก่าพอมีความรู้อยู่บ้าง จึงขอนำเรื่องนี้มาเป็นกรณีศึกษาเพื่อประโยชน์ทางวิชาการโดยไม่เกี่ยวกับการเมืองทั้งสิ้น การคว่ำบาตรเป็นการที่พระสงฆ์ลงโทษบุคคลผู้ปรารถนาร้ายต่อพระรัตนตรัยอย่างร้ายแรง ซึ่งมีความผิดอยู่ 8 ประการ หากฆราวาสผู้ใดมีพฤติกรรมดังกล่าว พระสงฆ์จะประชุมกันแล้วประกาศไม่ให้ภิกษุทั้งหลายคบค้าสมาคมด้วย การคว่ำบาตรหมายถึงการไม่รับบิณฑบาต ไม่รับนิมนต์ ไม่รับเครื่องใช้ รวมถึงอาหารคาวหวานที่ผู้นั้นนำมาถวาย,ใช้ทหารทำพิธีแทนพระสงฆ์,นายวัฒนาระบุว่า บุคคลใดก็ตามที่ถูกพระสงฆ์คว่ำบาตรอาจได้รับความเดือดร้อน เพราะหากมีความจำเป็นต้องใช้สงฆ์ในการประกอบพิธีไม่ว่าจะเป็นงานมงคล เช่น ขึ้นบ้านใหม่ หรือทำบุญบ้าน หรืออวมงคล เช่น สวดพระอภิธรรม หรือบังสุกุลญาติจะไม่สามารถนิมนต์พระสงฆ์มาทำพิธีได้ สำหรับงานมงคลอาจพอเลื่อนออกไปยกเว้นงานที่เกิดโดยไม่คาดฝัน เช่น งานศพ จึงแนะนำท่านให้รักษาสุขภาพไม่โกรธง่าย เพราะหากเป็นอะไรไปญาติพี่น้องจะไม่สามารถหาพระสงฆ์มาประกอบพิธีให้ได้ ถ้าเป็นบุคคลทั่วไปคงจะได้รับความเดือดร้อนมากยกเว้นบางอาชีพ เช่น ทหาร เพราะยังมีบุคลากรที่ดูแลด้านกิจการศาสนาในกองทัพเรียกว่าอนุศาสนา– จารย์ ที่อาจทำหน้าที่แทนพระสงฆ์ได้ ซึ่งเคยเกิดขึ้นแล้วเมื่อคราวพระไปประท้วงทหารมาทำหน้าที่แทน ตามรูปที่โพสต์ให้ดูเป็นตัวอย่าง,ผู้สื่อข่าวรายงานว่า นายวัฒนาได้โพสต์ภาพประกอบบทความเป็นภาพชายแต่งชุดทหาร นั่งเรียงแถวบนอาสนะมีบาตรคว่ำไว้บนหัว โดยคนหัวแถวถือตาลปัตร และไมโครโฟน คล้ายกำลังประกอบพิธีสงฆ์อยู่ด้วย,สุวพันธุ์ สับ ทักษิณ บิดเบือน,นายสุวพันธุ์ ตันยุวรรธนะ รมต.ประจำสำนักนายกรัฐมนตรี ให้สัมภาษณ์กรณีนายทักษิณ ชินวัตร อดีตนายกฯ ระบุรัฐบาลไม่มีผลงานว่า ตลอด 2 ปีที่ คสช.และรัฐบาลเข้ามาบริหารงาน ประเทศเดินหน้าไปได้ดี มีผลงานเป็นชิ้นเป็นอันจำนวนมาก จุดเด่นคือการขับเคลื่อนเร่งรัดมาตรการต่างๆ จนถูกนำไปปฏิบัติอย่างรวดเร็ว ถ้ามองอย่างเป็นธรรม คงตระหนักว่าตั้งแต่กลางปี 2557 เป็นต้นมา ประเทศก้าวเดินต่อไปได้ คนไทยมีความสุขมากขึ้น ไม่มีชุมนุมประท้วง ฉะนั้นคนที่บอกว่ารัฐบาลไม่มีผลงานจึงพูดไม่จริง ตั้งใจทำให้สังคมเข้าใจผิด วันนี้มีคนกลุ่มหนึ่งทำสงครามข้อมูลข่าวสารทั้งจากต่างประเทศและในประเทศ เอาความจริงมาผสมกับความเท็จ เลือกใช้ข้อมูลบางส่วนโดยตั้งใจไม่ใช้ข้อมูลด้านดีอีกด้านหนึ่งมานำเสนอ คิดว่าคนไทยผ่านอะไรมามาก ตัดสินได้ว่าใครมีจริยธรรม มีคุณธรรม ใครเป็นคนดีหรือคนไม่ดี ใครมีความสามารถซื่อสัตย์สุจริต ดีทั้งการนำพาประเทศพัฒนาและดีทั้งด้านจิตใจ,วันชัย หนุน บิ๊กตู่ ทำถูกต้องที่สุด,นายวันชัย สอนศิริ สมาชิกสภาขับเคลื่อนการปฏิรูปประเทศ (สปท.) กล่าวถึงการรณรงค์ก่อนทำประชามติว่า ถ้าปล่อยให้รณรงค์ทั้งเห็นด้วย ไม่เห็นด้วย บ้านเมืองจะแตกแยกวุ่นวาย แบ่งฝักแบ่งฝ่าย ทะเลาะกันตาย การปรองดองสมานฉันท์ที่รัฐบาลตั้งใจทำในปี 60 จะล่มสลายตั้งแต่ต้น ดังนั้นการที่ พล.อ.ประยุทธ์ จันทร์โอชา นายกรัฐมนตรีและหัวหน้า คสช.บอกไม่ให้รณรงค์ทั้งฝ่ายเห็นด้วยและไม่เห็นด้วย จึงถูกต้องที่สุด ปล่อยให้ประชาชนตัดสินใจเอาเอง กรธ.หรือใครห้ามไปชี้นำ โน้มน้าว ชักจูง ถ้าบ้านเมืองอยู่ในภาวะปกติ ไม่แตกแยกคงให้วิจารณ์เต็มที่ แต่วันนี้ไม่ปกติ ยิ่งพูดจะยิ่งขยายความแตกแยกกันใหญ่ พอกันทีให้นักการเมืองมาจูงจมูกประชาชน,ฉะ ทักษิณ เอาดีใส่ตัวชั่วให้คนอื่น,นายวันชัยกล่าวว่า ส่วนที่นายทักษิณ ชินวัตร อดีตนายกฯ โพสต์ข้อความวิจารณ์การทำงานของ พล.อ.ประยุทธ์อย่างรุนแรงนั้น นายทักษิณบอกที่ผ่านมาอยู่อย่างสงบ ไม่เคยเคลื่อนไหวไม่เป็นความจริง เพราะนายทักษิณไม่เคยหยุด เคลื่อนไหวทั้งที่ลับ ที่แจ้งแค่ออกมาพูดเอาดีใส่ตัวเอาชั่วใส่คนอื่น พูดเพื่ออยากแย่งอำนาจที่คิดว่าเป็นของตนเองกลับคืน คิดว่าฉลาดคนเดียว ด่าคนอื่นเเต่ไม่มองตัวเอง สมัยรัฐบาลตนเองกับน้องสาวมีผลงานอะไรบ้าง บ้านเมืองวุ่นวายมาตลอด มูลเหตุเกิดจากนายทักษิณทั้งสิ้น ถ้าพรรคเพื่อไทยไม่มีนายทักษิณ คงไม่มีใครออกมาป่วน เชื่อว่าที่สุดแล้วพรรคเพื่อไทยต้องล่มสลาย ส่วนการเคลื่อนไหวของนายวัฒนา เมืองสุข อดีต รมว.พาณิชย์นั้น เขาคิดอยากเปลี่ยนตัวเล่น ใช้ดาราตัวเดิมๆอย่างแกนนำ นปช.มาเล่นคงไม่ได้ นายวัฒนาอยากแจ้งเกิดพอดีจึงพยายามสร้างผลงาน แต่สถานการณ์แบบนี้เชื่อว่าไม่มีทางเกิด ไม่มีทางบานปลาย รัฐบาลนี้มีประสบการณ์แล้วรู้ทันเกม มึงมากูมุด มึงหยุดกูแหย่ มึงแหย่กูตีของเพื่อไทยและนายวัฒนา รัฐบาล คสช.เอาอยู่ ควบคุมได้ และประชาชนส่วนใหญ่ไม่เอาด้วยกับคนพวกนี้แน่,ปชป.มั่นใจไม่ยกเลิกประชามติ,นายองอาจ คล้ามไพบูลย์ รองหัวหน้าพรรคประชาธิปัตย์ กล่าวถึงกรณี พล.อ.ประยุทธ์ จันทร์-โอชา นายกรัฐมนตรีและหัวหน้า คสช. ระบุหากมีคนต่อต้านร่างรัฐธรรมนูญมากอาจยกเลิกประชามติว่า เชื่อว่าคงไม่มีการยกเลิกประชามติ ถ้ามีการเคลื่อนไหวใดๆเข้าข่ายผิดกฎหมาย เจ้าหน้าที่ย่อมสามารถดำเนินการได้ตามกฎหมายอยู่แล้ว ขณะนี้ พ.ร.บ.ว่าด้วยการออกเสียงประชามติร่างรัฐธรรมนูญ และคำถามพ่วงจาก สนช. ที่เสนอให้ ส.ว.ลงมติ เลือกนายกรัฐมนตรีร่วมกับ ส.ส. ก็มีผลออกมาบังคับใช้แล้ว เชื่อมั่นว่าการออกเสียงประชามติคงเกิดขึ้นตามขั้นตอนกฎหมายอย่างแน่นอน ทั้งนี้ เราควรช่วยกันทำให้การออกเสียงประชามติได้รับการยอมรับจากประชาชน จึงขอเรียกร้องไปยังรัฐบาล และ กกต. ทำให้การออกเสียงประชามติเป็นไปอย่างเสรี เป็นธรรม โปร่งใส เป็นที่ยอมรับเพื่อให้ประเทศชาติเดินหน้าต่อไปได้,ย้ำข้อมูล ทักษิณ จ้างล็อบบี้ยิสต์,นายวัชระ เพชรทอง อดีต ส.ส.บัญชีรายชื่อ พรรคประชาธิปัตย์ กล่าวถึงกรณีนายทักษิณ ชินวัตร อดีตนายกฯโพสต์เฟซบุ๊กปฏิเสธจ้างล็อบบี้ยิสต์และโจมตีรัฐบาลว่าใช้อำนาจไม่ถูกต้อง ไร้ผลงาน ดูถูกคนจนว่าโง่ ว่า มีข้อมูลในเว็บไซต์ Lobbying Disclosure โดย Office of the Clerk ของสภาผู้แทนราษฎรสหรัฐอเมริกา ระบุชัดเจนว่า นายทักษิณได้ว่าจ้างบริษัทล็อบบี้ยิสต์ในต่างประเทศ ระหว่าง พ.ศ.2549-2558 โจมตีประเทศไทยมาตลอด ไม่ได้เงียบจริงตามที่อ้าง ประชาชนจะเชื่อข้อมูลของสภาฯสหรัฐอเมริกา หรือจะเชื่อลมปากของนายทักษิณ ในอดีตนายทักษิณกล้าให้การเท็จต่อศาลมาแล้วในคดีซุกหุ้น แล้วหนีคุกไปอยู่ต่างประเทศ จะให้เชื่อได้อย่างไรว่าสิ่งที่พูดนั้น เป็นความจริง,โต้แทนรัฐถอดยศคือผลงานชิ้นเอก,นายวัชระกล่าวว่า นายทักษิณเคยสั่งให้เสื้อแดงทุกคนแกล้งตาย ยังจำได้หรือไม่ และนายภูมิธรรม เวชยชัย เลขาธิการพรรคเพื่อไทย เคยให้สัมภาษณ์ว่า นายทักษิณกระหายชัยชนะอยู่ตลอดเวลา ย่อมมีน้ำหนักและเชื่อถือได้ ส่วนกรณีนายทักษิณโจมตีรัฐบาลว่าไร้ผลงานนั้น กรณีถอดยศ พ.ต.ท.ของนายทักษิณคือผลงานการบังคับใช้กฎหมายให้เป็นกฎหมายอย่างเท่าเทียมกัน ส่วนที่กล่าวหาดูถูกคนยากจนว่าโง่นั้น คนเคยเป็นถึงอดีตนายกฯไม่ควรคิดหรือพูดให้แตกแยก แบ่งฝักฝ่ายเช่นนี้,แต่ควรเตือนตัวเอง เพราะยังมีคดีฟอกเงินของนายพานทองแท้ ชินวัตร บุตรชาย หรือกรณีคุณหญิงพจมาน ดามาพงศ์ ที่มีชื่อปรากฏในปานามา เปเปอร์ส หาก ป.ป.ช. และ ปปง. รวมถึงกรมสรรพากรไม่ดำเนินการเจาะลึกมากเพียงพอ คดีนี้อาจเงียบหายอีกเช่นกัน พล.อ.ประยุทธ์จึงควรเร่งรัดติดตามตรวจสอบทุกขั้นตอน อย่าให้เป็นมวยล้มเหมือนหลายกรณีที่ผ่านมา,วิษณุ ท้าลองของรณรงค์ประชามติ,นายวิษณุ เครืองาม รองนายกรัฐมนตรี กล่าวถึงความชัดเจนในการแสดงความคิดเห็นเกี่ยวกับร่างรัฐธรรมนูญว่า ต้องไปดูในมาตรา 61 ของ พ.ร.บ.การออกเสียงประชามติร่างรัฐธรรมนูญ ที่เพิ่งประกาศใช้ วรรคสองของมาตราดังกล่าวระบุห้ามปลุกระดม จะถือว่าเป็นการก่อกวนและทำลายความสงบเรียบร้อยในการลงประชามติ ในพจนานุกรมให้ความหมายของคำนี้ไว้ว่า เป็นการยั่วยุให้มีการลุกฮือขึ้น ทั้งการปลุกระดมให้คนไม่ไปลงประชามติ หรือให้คนมีความเห็นรับหรือไม่รับ ใครทำแบบนี้ถือว่าผิดหมด แต่การพูดถือว่าไม่ผิด ส่วนการติดธง ใส่เสื้อ ติดเข็มกลัดอาจจะเป็นหรือไม่เป็นการปลุกระดมก็ได้ ใครอยากทำก็ลองเสี่ยงดู และการที่ฝ่ายการเมืองโจมตีว่ารัฐบาลเป็นคนจ้องจะล้มประชามตินั้น ยืนยันเราต้องการให้มีประชามติ ส่วนความชัดเจนอะไรทำได้ไม่ได้ ในการประชุมร่วมกับคณะกรรมการการเลือกตั้ง (กกต.) ได้เสนอแนะให้ กกต.ทำบทสรุปออกมา เพื่อใช้เป็นแนวทาง หากมีคนเห็นต่างจาก กกต.ก็สามารถยื่นเรื่องให้ศาลตีความได้ ส่วนที่ กกต.เดินทางไปดูงานต่างประเทศ ทั้งที่ พ.ร.บ.ประชามติเพิ่งประกาศใช้นั้น ไม่อยากออกความเห็นส่วนตัว ถ้ามีพันธะต้องไปเพราะรับปากอะไรไว้ก็เป็นเรื่องจำเป็น แต่ถ้าเลี่ยงได้ก็ควรเลี่ยงต้องถือว่าช่วงเวลานี้เป็นช่วงเตรียมการเรื่องของประชามติ ตนไปตอบอย่างอื่นไม่ได้จะไปก้าวล่วง และเรื่องนี้ไม่ได้มีมติ ครม. ห้ามเดินทางแต่อย่างใด,เตือนระวังผิดคำสั่ง คสช.ด้วย,เมื่อถามถึงกรณีที่เกิดขึ้นกับนายวัฒนา เมืองสุข อดีต รมว.พาณิชย์ แกนนำพรรคเพื่อไทย ถือเป็นการเชือดไก่ให้ลิงดูหรือไม่ นายวิษณุตอบว่า ไม่ขอตอบเรื่องนี้ การพูดเชิญชวนไม่ถือเป็นการปลุกระดม แต่จะผิดคำสั่งคณะรักษาความสงบแห่งชาติ (คสช.) หรือไม่นั้น ตนไม่ทราบ ต้องไปเสี่ยงดู และการโพสต์เฟซบุ๊กส่วนตัว ทำให้มีความเสี่ยงเกิดขึ้น อยากถามว่าจะทำไปทำไม แสดงว่ามีเจตนาอยากลองของทำให้มีเรื่อง เจตนาเหล่านี้ทำให้ผิดคำสั่ง คสช. ดังนั้นจึงต้องระวังทั้ง พ.ร.บ.ประชามติและคำสั่ง คสช.,ถอนฟ้องคดี พธม.ขึ้นอยู่กับศาล,นายวิษณุ เครืองาม รองนายกรัฐมนตรี ให้สัมภาษณ์กรณีนายวิชา มหาคุณ อดีตกรรมการป้องกันและปราบปรามการทุจริตแห่งชาติ (ป.ป.ช.) ระบุ ป.ป.ช.ไม่สามารถถอนฟ้องคดีสลายการชุมนุมของกลุ่มพันธมิตรประชาชนเพื่อประชาธิปไตย (พธม.) ที่อยู่ในชั้นศาลฎีกาว่า ถือเป็นความเห็น ทราบจากข่าวว่า ขณะนี้ ป.ป.ช.กำลังพิจารณา ฝ่ายกฎหมาย บอกสามารถถอนได้ และตัวกรรมการ ป.ป.ช. เองก็มีมติว่าทำได้ แต่ก็ไม่ได้หมายความว่าจะทำ เมื่อถามว่า ถ้ากลุ่มพันธมิตรไม่เห็นด้วย สามารถยื่นให้ศาลฎีกาตีความได้หรือไม่ นายวิษณุตอบว่า ถ้าเขายื่นถอนฟ้องต้องดูว่าศาลจะอนุญาตหรือไม่ ถ้ายังไม่อนุญาตก็ตีความอะไรไม่ได้ แต่ถ้าศาลอนุญาตจะไปตีความอย่างไรต่อก็ว่าไป ต่อข้อถามว่า หากจะยื่นไปศาลรัฐธรรมนูญเพื่อตีความว่า ป.ป.ช.สามารถยื่นถอนฟ้องได้หรือไม่ รองนายกฯตอบว่า สามารถยื่นตีความได้แต่อยู่ที่ว่าใครจะเป็นคนยื่น ยังนึกไม่ออกว่าจะไปด้วยช่องทางไหน,กระตุก ป.ป.ช.ใช้ดุลพินิจควรหรือไม่,ประเด็นมีอยู่ 2 ข้อ คือ 1.ตามข้อกฎหมายสามารถถอนฟ้องได้หรือไม่ 2.ถ้าทำได้ ก็อยู่ที่ว่า ควรใช้ดุลพินิจหรือไม่ เยอะแยะไปที่ตามกฎหมายทำได้ แต่อยู่ที่ควรหรือไม่ควร เรื่องนี้คุณไม่ต้องกลัวเวลาจะยื่น ต้องไปที่ศาลจะเป็นผู้พิจารณา ไม่ต้องมานั่งติดใจกันว่าจะถอนได้หรือไม่ ศาลอาจพิจารณาแล้วเห็นว่าโจทก์ไม่สามารถถอนฟ้องได้ ก็จบ ก็ดี จะได้เป็นบรรทัดฐาน ในทุกคดีที่ ป.ป.ช.สั่งฟ้อง และถ้า ป.ป.ช.คิดว่าจะถอนฟ้อง ก็ต้องเตรียมรับมือความวุ่นวายที่จะเกิดขึ้นด้วย ถึงได้บอกว่าคุณต้องดูข้อกฎหมายว่ามีอำนาจหรือไม่ และต้องพิจารณาว่าศาลจะอนุญาตหรือเปล่า รวมถึงต้องพิจารณาว่าสังคมมีความเข้าใจหรือเปล่า ว่า ที่ทำไปนั้นทำไปเพราะอะไร นายวิษณุกล่าว,กรธ.แจงต่างชาติเนื้อหาร่าง รธน.,นายนรชิต สิงหเสนี โฆษกกรรมการร่างรัฐธรรมนูญ (กรธ.) กล่าวถึงการชี้แจงร่างรัฐธรรมนูญให้ต่างประเทศเข้าใจว่า กรธ.ยังคงยึดหลักของนายมีชัย ฤชุพันธุ์ ประธาน กรธ.ที่มองว่ารัฐธรรมนูญเป็นเรื่องของคนไทย ออกแบบให้เหมาะกับคนไทย แต่ขณะเดียวกันก็ตรงตามหลักสากลให้เป็นที่ยอมรับได้ กรธ.ได้ฝากกระทรวงการต่างประเทศทำหน้าที่ประสานงานกับสถานทูตประเทศต่างๆ ทราบว่าเขาสนใจอยากฟังรายละเอียด ดังนั้นวันที่ 26 เม.ย.ตนจะไปบรรยายเรื่องร่างรัฐธรรมนูญที่สมาคมผู้สื่อข่าวต่างประเทศ และวันที่ 3 พ.ค. จะไปบรรยายให้บรรดาคณะทูตจากประเทศต่างๆและตัวแทนองค์การระหว่างประเทศ,รับฟังที่กระทรวงการต่างประเทศ เมื่อถามถึงการทำ เอกสารสรุป ชี้แจงร่างรัฐธรรมนูญเป็นภาษาต่างประเทศ นายนรชิตตอบว่า ขณะนี้ยังไม่มีกำหนดว่าใครจะเป็นคนแปลเอกสาร กรธ.ใช้หลักว่าถ้าทางต่างประเทศอยากรู้ส่วนไหน ถามมาเราจะตอบไป ที่ผ่านมานักข่าวต่างประเทศที่อยู่ในเมืองไทยก็ทำหน้าที่รายงานเรื่องการร่างรัฐธรรมนูญมาตลอดอยู่แล้ว,โพลชี้คนดูเนื้อหาก่อนลงประชามติ,วันเดียวกัน สวนดุสิตโพล สำรวจความคิดเห็นประชาชนทั่วประเทศถึงปัจจัยที่มีผลต่อการลงประชามติ รับ หรือ ไม่รับ ร่างรัฐธรรมนูญ จำนวนทั้งสิ้น 1,176 ตัวอย่าง ระหว่างวันที่ 18-22 เม.ย. ร้อยละ 79.51 ระบุว่าอยู่ที่เนื้อหาร่างรัฐธรรมนูญฉบับนี้ ร้อยละ 76.36 การตระหนักถึงความสำคัญของรัฐธรรมนูญ ร้อยละ 73.55 ความถูกต้องยุติธรรมในการดำเนินงาน ร้อยละ 66.92 การประชาสัมพันธ์เรื่องรัฐธรรมนูญ และร้อยละ 62.59 สถานการณ์ทางการเมือง เมื่อถามถึงกรณีที่นักการเมืองออกมาวิพากษ์วิจารณ์การลงประชามติ ร้อยละ 75.26 ระบุว่า เป็นสิทธิส่วนบุคคลที่สามารถทำได้ ร้อยละ 74.06 ทำเพื่อปกป้องผลประโยชน์ของตนเอง ร้อยละ 70.83 ประชาชนควรรับฟังอย่างมีวิจารณญาณ ร้อยละ 68.88 ควรเสนอแนะข้อมูลที่เป็นประโยชน์ นึกถึงส่วนรวม และร้อยละ 64.63 ไม่ควรก่อกวน สร้างกระแส หรือใส่ร้ายโจมตี ส่วนปัญหาอุปสรรคในการที่จะไปลงประชามติร่างรัฐธรรมนูญครั้งนี้ ร้อยละ 83.08 ระบุ เรื่องเวลา ติดธุระ ไม่สะดวก รองลงมาร้อยละ 83.08 ระบุไม่มีความรู้ความเข้าใจ ไม่รู้เรื่อง ไม่ได้ติดตาม และร้อยละ 79.00 ความคิดเห็นส่วนตัวที่มีต่อร่างรัฐธรรมนูญฉบับนี้,บัวแก้วชี้แจงข้อห่วงใยต่างชาติ,วันเดียวกัน กระทรวงการต่างประเทศ ออกข่าวสารนิเทศชี้แจงกรณีที่นายไซอิด ราเอด อัล ฮุสเซน ข้าหลวงใหญ่สิทธิมนุษยชนแห่งสหประชาชาติ แสดงความห่วงกังวลต่อสถานการณ์ประเทศไทยว่า รัฐบาลไทยให้ความสำคัญต่อข้อห่วงกังวลนี้ รมว.ต่างประเทศได้มีหนังสือถึงข้าหลวงใหญ่สิทธิมนุษยชนแห่งสหประชาชาติ และคณะผู้แทนถาวรไทยประจำสหประชาชาติ ณ นครเจนีวา ชี้แจงในประเด็นสำคัญว่า ประเทศไทยเคารพหลักการสิทธิมนุษยชนระหว่างประเทศและเสรีภาพในการแสดงความคิดเห็น ขณะเดียวกันจำเป็นต้องคำนึงถึงการรักษาความสงบเรียบร้อย ป้องกันความแตกแยกในสังคมด้วย เพราะอยู่ในช่วงการปฏิรูปเพื่อนำสู่ความสามัคคีภายในชาติ สำหรับการร่างรัฐธรรมนูญเป็นกระบวนการที่เปิดกว้างให้มีส่วนร่วมอย่างครอบคลุม คณะกรรมการร่างรัฐธรรมนูญได้รับฟังความเห็นและข้อเสนอแนะจากภาคส่วนต่างๆ ในการปรับแก้ รวมถึงข้อเสนอแนะของกระทรวงการต่างประเทศเกี่ยวกับประเด็นสิทธิและเสรีภาพ ที่สอดคล้องกับข้อคิดเห็นของสำนักงานข้าหลวงใหญ่ฯ และ พ.ร.บ.ว่าด้วยการออกเสียงประชามติ ก็เพื่อให้การพิจารณาร่างรัฐธรรมนูญเป็นไปโดยสงบเรียบร้อยในช่วงก่อนการลงประชามติ ประชาชนมีเสรีภาพการแสดงความเห็นและเผยแพร่ความคิดเห็นเกี่ยวกับการออกเสียงประชามติโดยสุจริตและไม่ขัดต่อกฎหมาย
ทักษิณ สับร่าง รธน. ไม่เป็นประชาธิปไตย ข้องใจทำประชามติเพื่ออะไรมีอำนาจอยู่แล้วประกาศใช้ไปเลย เย้ย คสช.ยิ่งเดินยิ่งช้ำ สั่งทีมงานเครือข่ายเตรียมพร้อมทุกสถานการณ์ นิคม ชี้ปิดกั้นห้ามรณรงค์ก็ใช้เลยดีกว่าไม่ต้องทำประชามติ
ข่าวหน้า1,ทักษิณ ชินวัตร,ประชาธิปไตย,ประยุทธ์ จันทร์โอชา,วัฒนา เมืองสุข,พรรคเพื่อไทย,ร่างรัฐธรรมนูญ,ข่าว,ไทยรัฐฉบับพิมพ์